सुलोचना (फ़िल्म अभिनेत्री)
सुलोचना लाटकर (जन्म ३० जुलाई १९२८) एक भारतीय फ़िल्म अभिनेत्री थीं। वह मुख्य रूप से मराठी और हिन्दी सिनेमा में काम करती थीं। उन्होंने २५० मराठी फिल्मों में अभिनय किया था। वह हिंदी सिनेमा में १९५० और १९६० के दशक में माँ की भूमिका निभाने के रूप में जानी जाती थीं। सन् २००३ में, उनको बाबूराव पेंटर, जो कि आधुनिक मराठी सिनेमा के संस्थापकों में से एक थे, की जयंती के अवसर पर अखिल भारतीय मराठी चित्रपट महामंडल द्वारा संस्थापित चित्रभूषण पुरस्कार से सम्मानित किया गया। सन् २००९ में, उनको महाराष्ट्र सरकार द्वारा महाराष्ट्र भूषण पुरस्कार से सम्मानित किया गया।